**Uputstvo za izradu seminarskih i diplomskih radova studenata Medicinskog fakulteta Univerziteta u Banjoj Luci**

## S e m i n a r s k i r a d

**Uvod**

Seminarski rad je napisani izvještaj koji sadrži samostalnu stručnu obradu određene teme, iz nastavnog programa na dodiplomskom studiju. Svrha izrade seminarskog rada jeste proširivanje i produbljivanje teoretskog i praktičnog znanja iz određene oblasti, razvijanje sposobnosti prikupljanja i korištenja različitih izvora publikovanih podataka, te usvršavanje vještine pisanja. Izradom seminarskog rada student stiče uvid u pisanje stručnih i naučnih radova.

Po svojoj strukturi i karakteru, seminarski rad ima sve odlike “mini-preglednog članka” u kome se detaljno razrađuje i opisuje uža, specifična tematika.

### 

### **Struktura seminarskog rada**

Seminarski rad treba da sadrži slijedeće dijelove: naslovnica, sadržaj, uvod, poglavlja središnjeg dijela (razrada teme), zaključak i literatura.

Prva stranica seminarskog rada je **naslovnica** koja sadrži slijedeće elemente koji su raspoređeni u tri cjeline:

I- gornji segment naslovnice u koji se upisuje naziv visokoškolske institucije (univerzitet, fakultet, studijski program, i naziv katedre),

II- središnji segment naslovnice u koji se upisuje naslov rada, naznaka vrste rada (seminarski rad), ime i prezime autora (studenta) i broj indeksa i

III-donji segment naslovnice je rezervisan za mjesto i datum predaje rada.

Na naslovnoj stranici se ne navode bilo kakvi drugi podaci, niti ilustracije. Naslovnu stranicu ne treba označavati brojem.

Na drugoj stranici seminarskog rada ispisuje se **sadržaj**.

Elementi sadržaja su: glavni naslovi i podnaslovi, numeracija naslova i podnaslova koja treba da je istovjetna numeraciji u tekstu rada i redni brojevi početnih stranica svih dijelova rada.

**Uvod –** Uvod treba da upozna čitaoca sa tematikom koja se obrađuje u radu. Zbog toga uvod treba da je kratak (jedna do dvije stranice teksta), jasan, informativan i jezgrovito napisan.

**Razrada teme -** U središnjem dijelu seminarskog rada (razrada teme) treba da se na jasan i koncizan način predstavi tema polazeći od šireg i opštijeg konteksta, ka užem i specifičnijem. U ovom dijelu se razrađuju svi elementi zadate teme, opisuju se poznate činjenice i stavovi, ali se takođe iznose i podaci iz novijih istraživanja kao i neriješena pitanja, nedoumice i nepoznanice, te i eventualni pravci budućih ispitivanja ukoliko takvi postoje. Student treba da pokaže da je u potpunosti sagledao problemtiku, te da je kritički razmotri iz svih uglova posmatranja. Ovaj dio teksta se može obogatiti ilustracijama (grafikoni, crteži, fotografije) i tabelama.

**Zaključak -** Zaključak se pišu na posebnoj stranici, a njegova dužina ne treba da zauzima prostor više od jedne stranice. U zaključku se iznose najvažnije konstatacije i stavovi iz glavnog dijela rada, vodeći računa da se ne koriste iste formulacije i iste rečenice. Najčešće se zaključci pišu u vidu jasnih i preciznih izjavnih rečenica. Praksa je da se zaključci numerišu (3-5 ukupno) te da se jasno grupišu kao zasebni pasusi. Ovaj dio rada ne smije sadržavati tabele i ilustracije. Po pravilu, u zaključak se ne uvrštavaju citati.

**Literatura -** Literatura predstavlja posebno poglavlje u kome se taksativno navode citirane publikacije koje su korištene u seminarskom radu. Svi navodi ili pozivanje na neku zvaničnu publikaciju ili dokumnet moraju se uvrstiti u spisak korištene literature. Citiranje je definisano na veoma jasan i precizan način kroz tzv. Vankuverska pravila. (poglavlje 4.)

## D i p l o m s k i r a d

**Uvod**

Diplomski rad je samostalan stručni rad u kojem student pod nadzorom mentora obrađuje određenu temu sa teorijskog, praktičnog ili teorijsko-praktičnog aspekta. Diplomski rad je po strukturi i karakteru sličnan istraživačkom radu.

U diplomskom radu treba da postoji jasno definisan: predmet analize, pregled i analiza novije literature, ciljevi rada ili istraživačko pitanje, metodologija rada, statistička analiza rezultata, diskusija i zaključci. U razradi teme, kandidat će se na osnovu preporuke mentora opredijeliti u pravcu primarnih ili sekundarnih istraživanja. Primarna istraživanja mogu da se odnose na opservacijska (epidemiološka) i intervencijska (eksperimentalna i klinička), dok u sekundarna istraživanja ubrajamo meta-analize i sitematske preglede literature. (poglavlje 2)

### **Izrada diplomskog rada**

**Izbor teme -** Tema rada može biti razrada određenog teorijskog pitanja, praktično istraživanje određene pojave ili analiza slučaja iz prakse. Izbor teme diplomskog rada može se obaviti na načina da student samostalno definiše i predloži temu ili da mu u razradi teme pomaže mentor, što je daleko prihvatljivije i za studenta lakše. U svakom slučaju, neophodno je da student u što većoj mjeri aktivno učestvuje u izboru teme. Moguće je da mentor predloži studentu temu iz svoje uže naučno-stručne oblasti ili da to bude dio istraživanja već postojećeg projekta. Na taj način bi student-diplomac mogao da uđe i u proces naučno-istraživačkog rada, a kasnije da eventualno bude i koautor u nekoj publikaciji zajedno s mentorom i/ili s članovima istraživačkog tima.

**Prikupljanje literature-**Prije definisanja naslova rada, potrebno je pretražiti raspoloživu literaturu. Pored standardnih udžbenika i priručnika, studentima na raspolaganju stoje brojne medicinske, naučne baze koje su dostupne na internetu kao što je *PubMed.* (poglavlje 4) Mentor treba da uputi studenta na relevantnu literaturu, te da mu pomogne u odabiru adekvatnih referenci i načinu kako da dođe do izvornih referenci *in extenso*. Tek kad student detaljno prouči relevantnu literaturu i upozna se sa tematikom budućeg istraživanja, pristupa se daljnjoj razradi teme.

**Tema rada -** Tema diplomskog rada treba da ukaže na osnovni sadržaj rada.

**Plan rada -** Nakon prikupljene literature, potrebno je sačiniti teze koje će predstavljati osnovu za pisanje rada. Teze odražavaju strukturu budućeg rada i istovremeno predstavljaju plan za njegovu izradu. U ovoj fazi se utvrđuju: redoslijed izlaganja tematike, svi dijelovi i segmenti rada, te obim pojedinih dijelova rada. U toku izrade rada, kada student na osnovu detaljnog proučavanja literature i konsultacija sa mentorom, stekne bolji uvid u problematiku o kojoj piše, moguće je da dođe do izmjene prvobitno sačinjene strukture rada.

**Uloga mentora -** Mentor ima značajnu ulogu u svim fazama izrade rada i dužan je da pomogne studentu pri izboru teme, da preporuči izvore koje će koristiti i da ga uputi na metodologiju izrade rada. Mentor će, takođe, u slučaju da se ukaže potreba, pomoći studentu u koncipiranju strukture rada, predlaganju naslova i rješavanju određenih dilema koje se mogu pojaviti prilikom istraživanja ili razrade odabrane teme, te da pomaže studentu u pripemi prezentacije i usmenog izlaganja.

### Struktura diplomskog rada

Struktura diplomskog rada u velikoj mjeri odgovara strukturi istraživačkih ili naučnih radova. Diplomski rad sadrži sledeće dijelove: korice, naslovnicu, sažetak (na srpskom, ili nekom drugom domaćem jeziku), abstract (na engleskom jeziku), sadržaj, uvod, cilj, metodologiju, rezultate, diskusiju, zaključke i literaturu.

Na koricama se navode slijedeći podaci: naziv visokoškolske institucije (univerzitet, fakultet, studijski smijer, naziv katedre), ime i prezime autora (studenta), naslov rada, naznaka “diplomski rad”, te mjesto, mjesec i godina predaje rada. Svi ovi podaci treba da budu grupisani u tri cjeline kao što je to već opisanu u poglavlju o seminarskom radu.

Prva stranica rada je naslovnica koja mora da sadrži slijedeće elemente: naziv visokoškolske institucije (univerzitet, fakultet, studijski smijer, naziv katedre), naslov rada, naznaka “diplomski rad”, ime i prezime autora (studenta) i broj indeksa, akademska titula sa imenom i prezimenom mentora, te mjesto, mjesec i godina predaje rada.

Druga stranica rada sadrži **sažetak** rada na srpskom (ili nekom drugom domaćem) jeziku, a ispod njega se pišu **ključne riječi**. Sažetak ima maksimalno 250 riječi, a ključne riječi maksimalno pet pojmova.

Treća stranica sadrži **abstract** rada na engleskom jeziku. Ispod apstrakta je potrebno navesti ključne riječi, (***key words***).

Četvrtu stranicu rada čini **sadržaj**. Elementi sadržaja su: glavni naslovi i podnaslovi, numeracija naslova i podnaslova, koja treba da je istovjetna sa onom u tekstu rada, redni brojevi početnih stranica svih dijelova rada.

**Uvod -** Uvod treba da čitaoca upozna sa temom koja se obrađuje u radu. Za razliku od uvoda u seminarskom radu, uvod diplomskog rada treba da bude značajno obimniji (najmanje 10 stranica teksta), a ugalvnom se sastoji od dva do tri jasno definisana dijela.

Prvi dio uvoda je informativan i u njemu se daju opšte uvodne napomene. U drugom dijelu se razrađuje tema i detaljnije se opisuju specifični dijelovi koji će se istraživati. Treći dio treba da ukaže na pravac i način na koji će se istraživanje sprovesti. U uvodu se tvrdnje potkrepljuju sa iscrpnim pregledom literature. Uz svaku tvrdnju ili preneseni citat se rednim brojem označava referenca iz koje je ta tvrdnja ili navod pruzet.

**Cilj istraživanja -** Cilj istraživanja treba da bude koncizan, kratak i jasan. Uglavnom se cilj sastoji od jedne rečenice (rijetko dvije) koja počinje riječima: “Cilj istraživanja je….”. Ovom rečenicom autor jasno stavlja do znanja šta želi da radi, odnosno šta želi da u radu dokaže ili pokaže.

**Metodologija rada** – Upoglavlju metodologija rada opisuju se procedure pomoću kojih se izvodi istraživanje. Ako je metod mjerenja poznat, treba ga citirati i opisati s par rečenica. Ako se radi o eksperimentalnom ili kliničkom istraživanju onda treba prikazati dizajn istraživanja i navesti koje su intervencije preduzimane, da li postoji saglasnost etičkog odbora o eksperimentima na ljudima i životinjama, kako je vršena randomizacija, koliko dugo su praćeni učesnici, kako su prikupljani podaci i kako je vršena statistička analiza podataka. Ako se radi o revijskim (preglednim) člancima onda se opisuju metode kojima su locirani, odabrani, pronađeni i sintetisani podaci; pregled baza podataka, izvori relevantnih literaturnih podataka, meta-analize itd.

**Rezultati -** Dobijene rezultate treba izložiti logičkim tokom korišćenjem teksta, tabela i ilustracija. Sve ilustracije nose naziv “Slike”. U rezultatima se iznose dobijeni podaci (brojčani ili opisni) koji treba da pomognu u davanju odgovora na postavljeno istraživačko pitanje. Ponekad je to najkraći tekstualni dio rada. Detalji se mogu prikazati u jednoj ili više tabela i slika. Ne treba ponavljati i opisivati sve podatke iz tabela ili slika u tekstu. U tekstualnom dijelu treba samo naglasiti najvažnije rezultate koji direktno odgovaraju na pitanje iz uvoda. U rezultatima se isključivo navode podaci vlastito provedenog istraživanja. U ovom dijelu rada se nikad ne iznose rezultati drugih istraživanja, niti se autor poziva na literaturne podatke drugih autora.

**Diskusija -** U diskusiji se najprije ukratko navodi glavni nalaz ili nalazi (rezultati) koji se odnose na svrhu istraživanja ili odgovor na istraživačko pitanje koje je postavljeno u uvodu. U ovom dijelu rada se vlastiti nalazi, tj. rezultati porede i suprotstavljaju s rezultatima drugih autora koji su publikovani u odabranim radovima. Kroz diskusiju autor pokušava da izloži logička obrazloženja dobijenih rezultata, te da kroz njih odgovori na istraživačko pitanje. U diskusiji se, dakle navode podaci i rezultati iz drugih studija koji govore u prilog, odnosno potvrđuju rezultate autorovih istraživanja, ali takođe i podaci koji govore suprotno. Svaka takva tvrdnja, podatak ili rezulttat preuzet iz drugih radova mora biti potkrpljen odgovarajućom referencom koja treba da se nađe u popisu literature na kraju rada.

**Zaključci -** Zaključci se pišu na posebnoj stranici, a dužina ovog poglavlja ne treba da bude veća od jedne stranice teksta. U zaključcima se ponavljaju najvažnije konstatacije i stavovi iz glavnog dijela rada, vodeći računa da se ne koriste iste formulacije i iste rečenice. Najčešće se zaključci pišu u vidu jasnih i preciznih izjavnih rečenica. Zaključci predstavljaju odgovre na jasno postavljena istraživačka pitanja ili ciljeve ispitivanja. Praksa je da se zaključci numerišu (3-5 ukupno) te da se jasno grupišu kao posebni pasusi. Ovo poglavlje ne smije sadržavati tabele i ilustracije. Po pravilu, u zaključcima se ne uvrštavaju citati.

**Literatura -** Literatura predstavlja posebno poglavlje u kome se taksativno navode sve citirane publikacije koje su korištene u diplomskom radu. Svi navodi, ili pozivanje na neku zvaničnu publikaciju ili dokument (referencu) moraju se uvrstiti u spisak korištene literature. U samom tekstu se pozivanje na literaturu vrši arapskim brojem koji stoji u superskriptu (ili u uglastoj zagradi) i označava redni broj citirane reference u popisu literature.

Reference se ispisuju prema Vankuverskom stilu citiranja. Za citiranje prema Vankuverskom stilu, vidjeti *Uniform Requirements for Manuscripts Submitted to Biomedical Journals* (pravila koja su data od strane Međunarodnog komiteta urednika medicinskih časopisa *International Committee of Medical Journal Editors; www.icmje.org*).

## **Tehnička obrada rada**

### Korice i naslovna stranica rada

Svi elementi korica rada se pišu velikim slovima tipa “Times New Roman”, veličine 14 pts, **bold** stilom, centrirani. Izuzetak je naslov rada koji se ističe i piše slovima veličine 16 pts.

Elementi naslovne stranice rada takođe se pišu slovima tipa “Times New Roman”, veličine 14 pts, **bold** stilom i to: institucija i naziv rada velikim slovima,, a oznaka vrste rada, podaci o mentoru, studentu, mjesto i datum malim slovima. Naslov se piše velikim slovima veličine 16 pts. Korice i naslovna stranica ne treba da sadrže nikakve grafičke dodatke.

### Sadržaj

U sadržaju treba navesti sva poglavlja i podpoglavlja označna decimalnim jedinicama, te broj stranice na kojoj se može pronaći početak navedenih cjelina. Riječ „sadržaj" piše se velikim slovima tipa “Times New Roman”, veličine l4 pts, **bold** stilom, sa po jednim razmakom između slova, centrirano (**S A D R Ž A J**). Naslove poglavlja treba pisati velikim slovima veličine 12 pts, **bold** stilom, a naslove podpoglavlja, s dvije i više decimalnih jedinica, malim slovima veličine 12 pts, običnim stilom. Naslovi podpoglavlja treba da, u odnosu na naslove poglavlja, budu uvučeni za pet do deset slovnih mjesta.

### 

### Pisanje teksta

Diplomski radovi pišu se na stranicama formata A4 (210 x 297 mm). Prored u tekstu rada treba da bude 1,5 izuzev u fusnotama, gdje se koristi jednostruki prored. Prilikom odabira tipa slova (fontova) treba izbjegavati korištenje ekstravagantnih tipova slova ili više tipova slova u radu.

Radi postizanja veće preglednosti rada preporučuje se upotreba slova tipa “Times New Roman” veličine 12 pts. Za fusnote potrebno je odabrati veličinu slova 10 pts. Sve margine trebaju biti 2,5 cm.

Tekst se piše u pasusima, koje je potrebno formulisati i međusobno odvojiti prilikom pisanja, radi postizanja veće preglednosti rada : prvi red se uvlači udesno od lijeve margine za pet do deset slovnih mjesta. Broj uvučenih slovnih mjesta treba biti jednak broju uvučenih slovnih mjesta u (pod)naslovu. Naredni pasus piše se u slijedećem redu sa uvučenim prvim redom, bez preskakanja redova tj. pravljenja razmaka (pogledati kako su napisani ovi pasusi i u ravnini sa podnaslovom).

Kod pisanja naslova i podnaslova potrebno je pridržavati se navedenih preporuka.

* Naslove poglavlja (npr.: 1., 2., 3.,...) treba pisati velikim slovima veličine 14pts, **bold**.
* Naslove podpoglavlja sa dvije decimalne jedinice (npr.: 1.1., 1.2., 1.3.,) treba pisati malim slovima veličine 12 pts, **bold**.
* Naslove podpoglavlja sa tri i više decimalnih jedinica (npr. 1.2.1, 1.2.1.1.) treba pisati malim slovima veličine 12 pts, **bold**.
* Sve gore navedene naslove treba pisati uvučeno od lijeve margine za pet do deset slovnih mjesta.

Prilikom pisanja rada na računaru treba se pridržavati dole navedenih preporuka.

* Iza svake riječi treba biti jedan razmak.
* Iza svakog znaka interpunkcije (tačka, upitnik, uzvičnik, zarez, dvotačka, tačka zarez) slijedi jedan razmak.
* Znakovi interpunkcije, oznaka za postotak, oznaka za temperatura i druge oznake internacionalnog sistema (IS) i sl. pišu se zajedno s riječju ili brojem iza kojeg slijede tj. bez razmaka; poslije tih znakova u rečenici slijedi jedan razmak (npr. 25%, $100, 27ºC).
* Skraćenice, mjerne jedinice i duge oznake odvojene su jednim razmakom od broja, koji im prethodi i razmakom od riječi koja slijedi (250 nmol, 100 µg, 50 IU/ml).
* Navodnici na početku navoda i otvorena zagrada pišu se zajedno sa riječju ispred koje se nalaze tj. bez razmaka; navodnici na kraju navoda i zatvorena zagrada pišu se zajedno sa riječju iza koje se nalaze, (tj. „bez razmaka“).
* Rečenica nikad ne počinje brojem, već riječju. Ako se ipak mora naglasiti broj, onda se ta rečenica započinje riječima (primjeri:   
  - *Pedeset i pet pacijenata je liječeno po protokolu A,* ili

*- Sedmog aprila 1948. godine osnovana je Sjetska zdravstvena organizacija)*.)

* Ako iza neke riječi dolazi tekst u zagradi, između te riječi i početka zagrade stavlja se jedan razmak.
* Crtica se piše zajedno s riječima između kojih stoji, ako se radi o složenici (primjer: meta-analiza).
* Skraćenice u tekstu se pišu u maloj zagradi nakon navođenja njihovog punog značenja, a onda se u daljem tekstu koristi samo skraćenica; (primjer pisanja skraćenice u tekstu: „*Svjetska zdravstvena organizacija (WHO) osnovana je 7. aprila 1948. godine. WHO je najvažnija organizacija Ujedinjenih nacija (UN) sa sjedištem u Ženevi, a sjedište UN-a je u Njujorku.*").
* Ako se datum piše samo arapskim brojevima iza svakog broja se piše tačka i ostavlja jedan razmak; (primjer pisanja datuma: 15. 12. 2005.).
* Ako se u tekstu koriste riječi stranog porijekla (latinski ili engleski) onda se te riječi pišu u kurzivu [italic] slova.
* Za pisanje formula preporučuje se upotreba editora formula.

### Reference

Student može koristiti tuđe riječi, ideje i informacije u svom diplomskom radu, ali mora naznačiti da te ideje i informacije nisu njegove. To se postiže tačnim navođenjem izvora preuzetih podataka i naziva se referenciranje.Puna informacija o korištenom izvoru naziva se bibliografska referenca. Referenca predstavlja informaciju, koja je potrebna čitatelju pri prepoznavanju i lociranju korištenog izvora. Referenca podrazumijeva detaljne informacije o izvoru kao npr. ime autora, naziv djela, izdanje, izdavač, mjesto i godina izdanja i sl. Osnovno pravilo kod navođenja korištenih izvora je da reference moraju biti tačne, kompletne i dosljedno korištene. Reference treba da se navode u svim slučajevima kada se u tekstu koristi citat iz drugog izvora, parafrazirani tekst, informacija dobijena iz druge studije, statistički podatak, teorija ili ideja drugog autora.

Na vrhu stranice piše se naslov **Literatura** velikim slovima tipa “Times New Roman”, veličine 14 pts, **bold** stilom, centrirano. Prilikom navođenja literature potrebno je koristiti Vancouverski sistem referenciranja, po kome su reference označene arapskim brojevima koji mogu biti u uglastim zagradama [1], ili kao superscript1, a navode se prema redoslijedu pojavljivanja u tekstu.

Primjer navođenja refernci u tekstu:

«Kardiovaskularne bolesti su vodeći uzrok smrtnosti u većini razvijenih zemalja**1** kao i značajan uzrok invalidnosti, gubitka radne sposobnosti, prijevremene smrtnosti i sve većih troškova zdravstvene zaštite **2-5**.»

U konačnom spisku literature reference se redaju u nizu prema redoslijedu (broju) njihovog prvog pojavljivanja u tekstu.

Primjer navođenja rada iz časopisa po Vankuverskom sistemu citiranja:

1. Deshpande A, [Pasupuleti V](http://www.ncbi.nlm.nih.gov/pubmed/?term=Pasupuleti%20V%5BAuthor%5D&cauthor=true&cauthor_uid=25526798), Rothberg MB. Statin therapy and mortality from sepsis: a meta-analysis of randomized trials. Am J Med. 2015;128:410-7.
2. Yasuda H, Yuen PS, Hu X, Zhou H, Star RA. Simvastatin improves sepsis-induced mortality and acute kidney injury via renal vascular effects. Kidney Int 2006;69:1535-42.

Primjer navođenja knjige:

Igić R, Škrbić R. Kako se pišu i publikuju saopštenja o biomedicinskim istrazivanjima. Laktaši, Grafomark, 2012.

### Numerisanje stranica

Korice i naslovnu stranicu rada ne treba numerisati. Stranice na kojima su predgovor (ako postoji), apstrakt i sadržaj rada numerišu se malim rimskim brojevima u kurzivu (*i, ii, iii, iv*,...). Sve ostale stranice u radu se numerišu hronološki, arapskim brojevima, obično u donjem desnom uglu. Numracija teksta počinje sa prvom stranicom Uvoda.

### Prelom, štampanje i uvezivanje rada

Prije štampanja potrebno je izvršiti prelom teksta. Treba voditi računa da se naslov svakog poglavlja postavi na početak stranice. Naslovi i tekst podpoglavlja mogu slijediti jedan iza drugog, osim u slučaju kada je tekst ispod naslova podpoglavlja kraći od tri reda. U tom slučaju, naslov podpoglavlja treba postaviti na slijedeću stranicu. Rad se štampa jednostrano na bijelom papiru formata A4 (210 x 297 mm).

Nakon štampanja potrebno je ponovo pročitati rad i ispraviti sve eventualne greške. Kada je rad odštampan i pregledan od strane studenta, potrebno ga je odnijeti mentoru na pregled. Nakon što mentor i članovi komisije za odbranu diplomskog rada pregledaju rad, student je dužan sve eventualne ispravke unijeti u rad, a zatim ga ponovo odštampati i uvezati.

Diplomski rad se štampa u pet primjeraka uvezanih tvrdi uvez. Jedan primjerak ostaje kandidatu, tri primjerka namijenjena su članovima komisije za odbranu diplomskog rada, a jedan primjerak se pohranjuje u biblioteci fakulteta. Zajedno sa odštampanim primjercima radova potrebno je diplomski rad samo mentoru dostaviti i u e-formi (pdf ili Word formatu).

Minimalan obim diplomskog rada, ne računajući naslovnu stranu, sadržaj, bibliografiju, popise ilustracija i priloge, trebao bi iznositi 25-30 stranica teksta, a maksimalno 50-60 stranica. U *Header*-u dokumenta može se upisati naslov diplomskog rada, dok se u *Footer*-u piše broj stranice u donjem desnom uglu.

Primjer naslovnice i sadržaja seminarskog rada.

**S A D R Ž A J**

1. **UVOD .........................................................1**
2. **NASLOV PRVOG POGLAVLJA............3**
   1. Podtema prvog poglavlja...............5
   2. Podtema prvog poglavlja...............7
3. **NASLOV DRUGOG POGLAVLJA........9**
   1. Podtema drugog poglavlja..........11
   2. Podtema drugog poglavlja...........13
4. **ZAKLJUČCI ...........................................15**
5. **LITERATURA.........................................16**
6. **PRILOZI...................................................18**

**UNIVERZITET U BANJOJ LUCI**

**MEDICINSKI FAKULTET**

**STUDIJSKI PROGRAM**

**PREDMET**

**NAZIV RADA**

**Seminarski rad**

**Student: Marko Marković**

**Broj indeksa:**

**Banja Luka, april, 2017.**

Primjer naslovnice i sadržaja diplomskog rada.

**S A D R Ž A J**

1. **SAŽETAK...............................................1**
2. **ABSTRACT............................................2**
3. **UVOD......................................................3**
   1. Naslov poglalja...............................4
      1. Naslov podpoglavlja.............8
   2. Naslov poglavlja...........................12
      1. Naslov podpoglavlja...........13
4. **CILJ ISTRAŽIVANJA.......................15**
5. **MATERIJAL I METODE..................16**
6. **REZULTATI........................................22**
7. **DISKUSIJA..........................................29**
8. **ZAKLJUČCI.......................................37**
9. **LITERATURA....................................38**
10. **PRILOZI..............................................41**

**UNIVERZITET U BANJOJ LUCI**

**MEDICINSKI FAKULTET**

**STUDIJSKI PROGRAM**

**PREDMET**

**NAZIV RADA**

**Diplomski rad**

**Student: Marko Marković**

**Broj indeksa:**

**Mentor: Prof dr Bogdan Bogdanović**

**Banja Luka, april, 2017.**

**Literatura**

Igić R, Škrbić R. Kako se pišu i publikuju saopštenja o biomedicinskim istraživanjima. Banja Luka, Grafomark; 2012.

Pravilnik o diplomskom radu. Medicinski fakultet Univerziteta u Banjaluci, Banja Luka, 2013. [www.medicinabl.com](http://www.medicinabl.com)

Uputstvo za pisanje diplomskog rada. Medicinski fakultet Univerziteta u Banjaluci, Banja Luka, 2013. [www.medicinabl.com](http://www.medicinabl.com)

Editor. Uputstvo autorima za pripremu rukopisa. Scr Med 2013; 44(1):59-66.

Brkić S, Mehić E, Kenjić V. Uputstvo za izradu seminarskog i diplomskog rada. Ekonomski fakultet, Univerziteta u Sarajevu, Sarajevo, 2006.

Damjanović P. Uputstvo za izradu seminarskog i završnog rada. Visoka poslovna škola, Čačak, 2008.